Monaĥcentropo

La Monaĥcentropo aŭ Blukapuĉa centropo (Centropus monachus, laŭvorte monaĥa) estas specio de centropo de la familio Kukoledoj. Ĝi troviĝas en tropika Centra Afriko kie ĝia tipa habitato estas marĉoj, riverbordoj, arbarbordoj kaj ĝenerale malsekaj lokoj. Ĝi estas ofta birdo kun ampleksa teritorio, kaj la Internacia Unio por Konservado de Naturo taksis ĝian konservostatuson kiel "malplej zorgiga".

Aspekto
La Monaĥcentropo estas mezgranda specio, kiu kreskas ĝis 45 ĝis 52 cm longa. Ambaŭ seksoj estas similaj: la plenkreskulo havas la kapon, flankojn de la kolo kaj dorson nigrajn, brilecbluajn, la malsupran dorson kaj pugon nigrajn, la flugilojn ĉefe malhelbrunkolorajn kaj la voston nigran, brile per verda aŭ bronza koloro. La subaj partoj estas blankaj aŭ palflavaj. La okuloj estas malhelruĝaj, la beko nigra kaj la kruroj kaj piedoj griznigraj. La junulo similas al la plenkreskulo, sed la nigraj areoj estas obtuzaj anstataŭ brilaj; la kapo estas strieca per ruĝbrunkolora, la flugiloj estas malhelbrunaj forte striecaj per malhelbruna koloro, kaj la dorso kaj vosto estas striecaj per flavbruna koloro. La gorĝo kaj brustoplumoj estas makulecaj per nigra koloro.

Distribuado kaj habitato
La Monaĥcentropo troviĝas en tropika centra Afriko je altitudoj de ĝis 3 000 m, ĝenerale je pli altaj altitudoj ol la Senegala centropo (Centropus senegalensis). Ĝi troviĝas en Angolo, Benino, Burundo, Kameruno, Centr-Afrika Respubliko, Ĉado, Respubliko Kongo, Demokratia Respubliko Kongo, Eburbordo, Ekvatora Gvineo, Eritreo, Etiopio, Gabono, Ganao, Gvineo, Gvineo-Bisaŭo, Kenjo, Liberio, Malio, Niĝerio, Ruando, Sudano, Tanzanio, Togolando kaj Ugando. Ĝia vivejo estas marĉoj, altaj herbejoj, riverbordoj, malseka savano, plantejoj, sekundaraj arbaroj, terkulturaj teroj kaj vilaĝoj.

 Referencoj 

 Eksteraj ligiloj 

Kategorio:Kukoloformaj
Kategorio:Kukoledoj
Kategorio:Birdoj de Afriko